El Museu de Ceràmica organitza un taller de maquetes de les coves tradicionals de Paterna
22/11/2018

# El Museu de Ceràmica organitza un taller de maquetes de les coves tradicionals de Paterna

[![El Museu de Ceràmica organitza un taller de maquetes de les coves tradicionals de Paterna  ](/images/noticias/2018/11/taller-maquetas-gr.jpg)](/images/noticias/2018/11/taller-maquetas-gr.jpg)

22.11.2018

Les inscripcions hauran de realitzar-se telemàticament a través de la seu virtual de la web municipal www.paterna.es

El Museu Municipal de Paterna ha organitzat un taller de maquetes per a menors en el qual els assistents realitzaran una maqueta en argila del típic habitatge local de coves del municipi, en concret, es representarà l'Espai Cultural Coves del Batà.

Tal com ha explicat la regidora de Cultura, Paqui Periche “_es tracta d'una activitat gratuïta que té com a objectiu donar a conéixer entre els més joves el patrimoni local a través de l'estudi i representació de les coves, habitatges característics de la nostra ciutat_”. 

La jornada didàctica es desenvoluparà en tres torns amb un màxim de 20 assistents, dissabte que ve 24 de novembre en les instal·lacions del Museu. El primer torn serà de 9.30 a 10.45 hores, el segon d'11 a 12.15 hores i l'últim a partir de les 12.30 h.

Les inscripcions hauran de realitzar-se telemàticament a través de la seu virtual de la web municipal www.paterna.es.

El taller s'inclou dins del programa d'activitats organitzat pel Museu durant els mesos de tardor i que han permés als veïns i veïnes de Paterna conéixer més a fons el patrimoni cultural del municipi, amb tallers sobre ceràmica romana o excursions als jaciments arqueològics del parc del Túria.

L'última activitat programada es realitzarà el 22 de desembre, coincidint amb la fira Nadals a Paterna i consistirà en un taller de decoració inspirada en la ceràmica tradicional paternera blava i orada.